lukasjanek/skquad huggingface dataset:
Breznica (okres Stropkov)

V 15. storočí bol postavený umelý rybník s rozlohou cca 1,5 ha a vodný mlyn na 3 kamene, v 16. storočí stará farská budova, v 2. polovici 18. storočia panský majer a budova pre správcu majetku (kaštieľ).
V roku 1903 pribudla budova štátnej ľudovej školy (učilo sa maďarsky). V rámci povojnovej obnovy v rokoch 1947-1949 bolo postavených 18 domov, v roku 1957 ďalších 7, väčšinou svojpomocne. 28. 10. 1950 bola obec elektrifikovaná a bol napojený miestny rozhlas. V roku 1959 bol postavený kultúrny dom, v roku 1960 boli upravené cesty, postavené 2 mosty na miestnom potoku a predajňa OD, roku 1976 požiarna zbrojnica, cesta na cintorín, vodovod, roku 1981 daná do užívania Materská kola, v roku 1994 bola obec plynofikovaná, v roku 1997 bol postavený Dom nádeje a začalo sa s výstavbou kanalizácie, v roku 2003 bol obnovený obecný rozhlas a v roku 2004 bola dokončená a skolaudovaná stavba šatní a tribúny TJ.

Otázka: V ktorom roku bol v obci Breznica postavený kultúrny dom ?
Odpoveď: 1959

Otázka: V ktorom roku bola v obci Breznica postavená požiarna zbrojnica ?
Odpoveď: 1976

Otázka: V ktorom roku bol v obci Breznica postavený Dom nádeje ?
Odpoveď: 1997
Breznica (okres Stropkov)

Prvá uznaná písomná zmienka o obci pochádza z roku 1404. Obec patrila k hradnému panstvu Stropkov, kde v tom čase vládli ,,Perenyiovci”, od roku 1567 ,,Pethovci” a od 18. storočia rodina ,,Hadik Barkoczymu”. Vystriedala niekoľko názvov: r.1404 ,,Wrezniche”, r. 1408 ,,Breza”, r.1430 ,,Antiguabriza”, r. 1454 ,,Nagbriza”, r. 1773 ,,Welka Breznicza” a od r.1927 ,,Breznica”.
Obec bola postavená a žila na slovenskom poddanskom práve a podľa toho platila najvyššie dane a poplatky. Kým v roku 1454 mala 5,5 usadlostí, 12 sedliakov a 5 žedliarov, v roku 1715 tu žilo len 7 sedliakov a 4 žedliari. V roku 1767 sa počet usadlostí zvýšil na 21. V roku 1787 mala obec 462 obyvateľov, v roku 1828 555 obyvateľov, v roku 1900 459 obyvateľov, v roku 1991 705 obyvateľov, v súčasnosti 774 obyvateľov.
V 15. storočí bol v obci postavený drevený Kostol sv. mučeníkov Kozmu a Damiána so samostatnou zvonicou a jedným zvonom. Ten však v polovici 18. storočia vyhorel. Dnešný murovaný kostol zasvätený sv. Jozefovi bol vybudovaný v r. 1763. V 15.- 16. storočí bola obec farnosťou. Dôvod zániku farnosti nie je známy. Od r. 1997 je znova farnosťou s filiálkou Sitníky a N. Olšava. V prvej matrike sa v obci BREZNICA nachádzali najčastejšie tieto priezviská - Mihalenko, Novotňak, Ribar, Vaško, Brendza, Varga, Mandula, Mudry, Krajnik.

Otázka: Z ktorého roku pochádza prvá uznaná písomná zmienka o obci Breznica ?
Odpoveď: z roku 1404

Otázka: Ako sa volala obec Breznica v roku 1404 ?
Odpoveď: Wrezniche

Otázka: Ako sa volala obec Breznica v roku 1408 ?
Odpoveď: Breza

Otázka: Ako sa volala obec Breznica v roku 1430 ?
Odpoveď: Antiguabriza

Otázka: Ako sa volala obec Breznica v roku 1773 ?
Odpoveď: Welka Breznicza
Breznica (okres Stropkov)

Obec Breznica leží v geografickom celku Ondavskej vrchoviny južne od Stropkova. Je vybudovaná po oboch stranách potoka Vojtovec pri jeho sútoku s riekou Ondava v nadmorskej výške 176 m. Najvyšším vrchom chotára je Baranov (348 m n. m.). Chotár s rozlohou 991 ha leží východne od rieky Ondavy. Orná pôda zaberá rozlohu 329 ha, ostatná pôda je lesná a poľnohospodárska.Obec s pôdorysom v tvare kríža je v smere sever - juh dlha 1,8 km, v smere východ - západ 1 km. Má 2 autobusové zastávky. V roku 1921 bola autobusovou dopravou prepojená s mestami Prešov, Vranov a Stropkov.

Otázka: Kde leží obec Breznica ?
Odpoveď: v geografickom celku Ondavskej vrchoviny južne od Stropkova

Otázka: V akej nadmorskej výške leží obec Breznica ?
Odpoveď: v nadmorskej výške 176 m

Otázka: Akú nadmorskú výšku má vrch Baranov ?
Odpoveď: 348 m n. m

Otázka: Akú rozlohu má chotár obce Breznica ?
Odpoveď: 991 ha

Otázka: Aký tvar má pôdorys obce Breznica ?
Odpoveď: v tvare kríža
Spinosaurus

Predpokladá sa, že spinosaurus predstavoval rybožravého dinosaura, podobne ako príbuzný Baryonyx, ktorému na mieste, kde sa pôvodne nachádzal žalúdok, našli skamenenú rybu. Zodpovedá tomu aj stavba čeľustí spinosaura, ktoré pripomínali čeľuste krokodílov. Avšak pred nedávnom sa viac pritvrdila teória o tom, že sa stravoval s mäsom z ostatných dinosaurov. Veď na čo by mal pazúre ostré ako nôž a tlak, ktorý dokázal vyvinúť stlačením čeľustí rovnaký, či možno dokonca väčší ako tlak, ktorý dokázal vyvinúť Tyrannosaurus Rex. Čeľuste totiž nemal až tak špecializované ako napríklad Suchomimus.
Účel koženej plachty na chrbte spinosaura nie je istý. Plachta mohla mať termoregulačnú funkciu (čo však nemusí nevyhnutne znamenať, že spinosaurus bol ektotermný, mohla spĺňať podobnú funkciu ako uši slona - vyžarovať prebytočné teplo), prípadne vizuálnu funkciu (upútať pozornosť samíc alebo odstrašiť soka).

Otázka: Čím sa živil spinosaurus ?
Odpoveď: spinosaurus predstavoval rybožravého dinosaura, podobne ako príbuzný Baryonyx, ktorému na mieste, kde sa pôvodne nachádzal žalúdok, našli skamenenú rybu.

Otázka: Čo je spinosaurus ?
Odpoveď: Predpokladá sa, že spinosaurus predstavoval rybožravého dinosaura, podobne ako príbuzný Baryonyx
PPL

Firma priebežne rastie. Kým v roku 2004 spoločnosť prepravila 7,5 miliónov zásielok, v roku 2015 to už bolo 23 miliónov a tržby predstavovali 2,37 miliardy CZK. Firma zamestnáva takmer 800 zamestnancov a s 1200 dopravcami spolupracuje externe. Centrálne prekladisko sa nachádza v Jažloviciach pri Prahe, ďalej má balíkové a paletové depá vo všetkých častiach Česka. V septembri 2016 spolupracovala s viac ako 1200 partnermi, ktorí vo svojich prevádzkach vydávajú a prijímajú jej balíky (tzv. PPL ParcelShopy).

Otázka: Koľko zamestnancov zamestnáva firma PPL ?
Odpoveď: takmer 800 zamestnancov a s 1200 dopravcami spolupracuje externe
Katedrála svätého Petra (Beauvais)

Počiatky kostola sa datujú do 10. storočia. Po požiari roku 1225 sa začala v nasledujúcom roku výstavba novej katedrály. Mesto Beauvais v tej dobe patrilo k najbohatším francúzskym mestám a miestna katedrála mala byť jednou z najveľkolepejších stavieb svojej doby. Okolo polovice 13. storočia došlo počas stavebných prác k zmene plánov, stavba chóru bola zavŕšená extrémne pretiahnutými oknami a klenbou v rekordnej výške cez 48 metrov. Chór bol dokončený v roku 1272, ale už v roku 1284 sa zrútil. Dôvodom zrútenia nebola výška stavby, ale chyby v opornom systéme. Pri oprave bol zdvojený počet pilierov a tým  sa oporný systém posilnil (napriek tomu nie je katedrála dodnes úplne v poriadku a sú potrebné nákladné podporné opatrenia).

Otázka: Do akého obdobia siahajú počiatky Katedrály svätého Petra v Beauvais ?
Odpoveď: do 10. storočia
Inflácia (ekonomika)

Deflátor HDP je miera priemernej ceny produkcie a tým meria vývoj cien všetkých vyprodukovaných statkov. Spotrebitelia sa zaujímajú o priemernú cenu spotrebných statkov, teda všetkých statkov ktoré spotrebúvajú. Množstvo vyrobených statkov sa od množstva spotrebovaných statkov odlišuje z dvoch dôvodov. Niektoré z vyprodukovaných statkov, nie sú predané spotrebiteľom ale podnikom (investičné statky), štátu alebo do zahraničia. Niektoré statky, ktoré spotrebitelia kupujú nie sú vyrobené doma, ale sa dovážajú.

Otázka: O čo sa zaujímajú spotrebitelia ?
Odpoveď: Spotrebitelia sa zaujímajú o priemernú cenu spotrebných statkov, teda všetkých statkov ktoré spotrebúvajú.

Otázka: Aké sú investičné statky ?
Odpoveď: nie sú predané spotrebiteľom ale podnikom

Otázka: Prečo sa odlišuje množstvo vyrobených statkov od spotrebovaných statkov ?
Odpoveď: Množstvo vyrobených statkov sa od množstva spotrebovaných statkov odlišuje z dvoch dôvodov. Niektoré z vyprodukovaných statkov, nie sú predané spotrebiteľom ale podnikom (investičné statky), štátu alebo do zahraničia. Niektoré statky, ktoré spotrebitelia kupujú nie sú vyrobené doma, ale sa dovážajú.

Otázka: Čo meria deflátor HDP ?
Odpoveď: meria vývoj cien všetkých vyprodukovaných statkov.

Otázka: Čo je deflátor HDP ?
Odpoveď: Deflátor HDP je miera priemernej ceny produkcie a tým meria vývoj cien všetkých vyprodukovaných statkov.
Inflácia (ekonomika)

Pre mieru inflácie (mieru nárastu cenovej hladiny) makroekonomicky spravidla používame dve meradlá, deflátor HDP a index spotrebiteľských cien. Porovnáva sa pritom medzimesačná inflácia (napr. mesiac november 2006 sa porovná s novembrom 2007) alebo sa utvorí celoročný cenový priemer. V priemyselne rozvinutých krajinách sú bežné hodnoty inflácie do 10 %. V tranzitných krajinách, akými sú napríklad krajiny východného bloku, môže dôjsť k presiahnutiu tejto hranice bez toho, aby to indikovalo ekonomickú krízu. V Lotyšsku boli v roku 2006 pri ekonomickom raste 11,9 % na druhej strane namerané hodnoty inflácie 13,9 %.. Popri týchto metódach sa v ekonomike etabloval výpočet podľa indexu nákladov životnej úrovne, COLI (eng cost of living index n
).

Otázka: Aké sú bežné hodnoty inflácie ?
Odpoveď: V priemyselne rozvinutých krajinách sú bežné hodnoty inflácie do 10 %.

Otázka: Aké meradlá sa používajú pre mieru inflácie ?
Odpoveď: Pre mieru inflácie (mieru nárastu cenovej hladiny) makroekonomicky spravidla používame dve meradlá, deflátor HDP a index spotrebiteľských cien.

Otázka: Ako sa porovnáva inflácia ?
Odpoveď: Porovnáva sa pritom medzimesačná inflácia (napr. mesiac november 2006 sa porovná s novembrom 2007) alebo sa utvorí celoročný cenový priemer.

Otázka: Ako sa meria miera inflácie ?
Odpoveď: používame dve meradlá, deflátor HDP a index spotrebiteľských cien

Otázka: Aké sú hodnoty inflácie v priemyselne rozvinutých krajinách ?
Odpoveď: do 10 %
Inflácia (ekonomika)


Veľká hyperinflácia vypukla vo Weimarskej republike po prvej svetovej vojne. Peniaze počas krátkej doby strácali na hodnote a všetky úspory boli znehodnotené. Na vrchole inflácie sa jeden dolár rovnal 4,2 biliónom (v dôsledku špekulácie v istej chvíli až 12 biliónom) weimarských mariek. Existuje viacero názorov, prečo k tejto hyperinflácii došlo. Podľa britského historika Nialla Fergussona bola skutočnou príčinou vláda weimarskej republiky, ktorá sa takýmto spôsobom politicky snažila vymaniť z platenia vojnových dlhov. Druhá verzia hľadá vinu v platení privysokých reparácií Francúzsku.

Otázka: Kde vypukla veľká hyperinflácia ?
Odpoveď: vo Weimarskej republike

Otázka: Akú hodnotu mal dolár na vrchole Weimarskej hyperinflácie ?
Odpoveď: Na vrchole inflácie sa jeden dolár rovnal 4,2 biliónom (v dôsledku špekulácie v istej chvíli až 12 biliónom) weimarských mariek.
Inflácia (ekonomika)

Od čias Nera sa až dve výnimky pomer drahého kovu v minciach stále znižoval. Počas Nerovej vlády bol podiel striebra v strieborných minciach ešte 94 %. V roku 86 cisár Vitellius znížil pomer striebra na 83 %. V roku 81 a 98 cisári Domicián a Traján zvýšili pomer na 93 %. Odvtedy sa do roku 268, do vlády cisára Claudia II., pomer dramaticky znížil až na 0,02% podiel. Staroveký Rím trpel mnohými problémami. Stále pohraničné konflikty, vnútorné nepokoje, masívna závislosť od importu, ktorá viedla k zvyšovaniu deficitu obchodnej bilancie, rebélie otrokov, roľnícke povstania v provinciách, súboje o moc medzi bohatými a chudobnými provinciami a zlé spravovanie ríše boli problémy, ktoré boli riešené obrovskými množstvami peňazí a ktoré mali často opačný efekt a viedli k ďalším problémom. Ďalšie uvoľňovanie finančných prostriedkov viedlo k nárastu inflácie, úpadku rímskej spoločnosti a hospodárstva, oslabeniu armády a v konečnom dôsledku až k zániku Starovekého Ríma. V piatom storočí oslabený a finančne vyčerpaný Staroveký Rím vyplienili Vandali, Západní a Východní Góti.

Otázka: Kto zvýšil pomer striebra v minciach na 93 % ?
Odpoveď: cisári Domicián a Traján

Otázka: Na koľko percent znížil cisár Vitellius pomer striebra v minciach ?
Odpoveď: na 83 %

Otázka: Aký podiel striebra bol v minciach počas Nerovej vlády ?
Odpoveď: 94 %

Otázka: V ktorom roku znížil cisár Vitellius pomer striebra v minciach na 83 % ?
Odpoveď: V roku 86

Otázka: Kto vyplienil Staroveký Rím ?
Odpoveď: Vandali, Západní a Východní Góti
Inflácia (ekonomika)

S nasledujúcim cisárom Nerom začal dlhotrvajúci pokles objemu zdrojov impéria. Cisár Nero štátnu pokladnicu prakticky vyprázdnil a popritom viedol enormný deficit obchodnej bilancie kvôli importom z kolónií, čím menu totálne znehodnotil. Následne prikázal zľahčiť vtedajšiu menu aureus o 10 %, teda z jedného funtu zlata sa malo po novom vyrobiť 45 aureov namiesto 41. Taktiež nechal zaviesť nový strieborný denár, ktorý sa miešal s 10 % medi, čím bol ľahší a zároveň jeho hodnota o 25 % nižšia. Následkom týchto opatrení bola masívna inflácia. Bohatí občania sa odsťahovali do vzdialených provincií, aby sa vyhli rímskym daňovým vymáhačom. Kvôli tomu sa Nerovi nepodarilo preraziť všetky staré mince na nové, čo bolo jeho pôvodným plánom.

Otázka: Čo spravil cisár Nero so štátnou pokladnicou ?
Odpoveď: Cisár Nero štátnu pokladnicu prakticky vyprázdnil

Otázka: Ako cisár Nero znehodnotil menu ?
Odpoveď: Cisár Nero štátnu pokladnicu prakticky vyprázdnil a popritom viedol enormný deficit obchodnej bilancie kvôli importom z kolónií, čím menu totálne znehodnotil.

Otázka: Akú mincu zaviedol cisár Nero ?
Odpoveď: nový strieborný denár, ktorý sa miešal s 10 % medi, čím bol ľahší a zároveň jeho hodnota o 25 % nižšia

Otázka: Čo bolo následkom zníženia hodnoty mincí cisárom Nerom ?
Odpoveď: masívna inflácia

Otázka: Čo bolo Nerovým pôvodným plánom pri znižovaní hodnoty mincí ?
Odpoveď: preraziť všetky staré mince na nové
Inflácia (ekonomika)

Inflácia sa vyskytovala aj v dobe pred Starovekým Rímom. V Ríme nešlo o hyperinfláciu, pretože metalická menová sústava takúto masívnu devalváciu neumožňuje. Za vlády cisára Augusta v roku 27 sa používali mince bez prímesí z čistého zlata a striebra, boli to takpovediac ešte pravé zlaté časy. So zámerom zaplatiť rozsiahle projekty výstavby infraštruktúry, cisár vo francúzskych a španielskych baniach prikázal 24 hodinovú ťažbu drahých kovov. Týmto zvýšením množstva peňazí sa ceny v Starovekom Ríme medzi rokmi 27 pred Kr. až 6 po Kr. približne zdvojnásobili. Cisár Augustus rozpoznal tento vzájomný vzťah a v rokoch 6 – 14 distribúciu nových peňazí obmedzil. Potom ako sa ríša prestala zväčšovať a teda vypadli prírastky z vojenských výbojov, nastal problém zásobovania Starovekého Ríma potravinami z vlastných zdrojov. Preto v tom čase došlo v hospodárstve k prudkej zmene a ráznemu prechodu na poľnohospodárstvo a lesné hospodárstvo s následným výrubom drevín v oblasti Stredozemného mora. Výrub drevín v danej oblasti je známy problém, ktorý z oných čias pretrval až do dnešnej doby. Počas vlády Augustovho nevlastného syna Tibéria ostala ponuka peňazí naďalej nízka. Toto obmedzené množstvo peňazí viedlo k tomu, že pokladnica impéria sa plnila. Po Tibériovom zavraždení v roku 37 sa v nej nachádzalo 700 miliónov denárov, približne 30-násobné množstvo, ako zanechal cisár Augustus. Ďalší cisár Caligula kvôli svojim osobným zámerom vyvlastnil bohaté rodiny, so zámienkou, že proti nemu pripravujú komplot. Po ňom nasledoval cisár Claudius.

Otázka: Kedy sa používali mince bez prímesí ?
Odpoveď: Za vlády cisára Augusta v roku 27

Otázka: Čo neumožňuje hyperinfláciu ?
Odpoveď: metalická menová sústava

Otázka: Kedy cisár Augustus obmedzil distribúciu nových peňazí ?
Odpoveď: v rokoch 6 – 14

Otázka: Koľko denárov sa nachádzalo v pokladnici po Tibériovom zavraždení ?
Odpoveď: 700 miliónov denárov
Inflácia (ekonomika)

Spôsob, akým sa množstvo peňazí v obehu zvyšuje záleží od ich formy. Drahé kovy sa musia najskôr vyťažiť, aby sa množstvo mincí z drahého kovu mohlo zvýšiť, čo predstavuje nákladný proces. Tomu sa v minulosti dalo vyhnúť, tým že sa drahý menový kov nahradil nejakým lacnejším. V minulosti sa mena znehodnocovala týmto spôsobom. Mince sa sťahovali z obehu a boli nahradzované inými, v ktorých bol zvýšený obsah napríklad medi na úkor menového zlata alebo striebra. Tým sa dosiahol čistý zisk, ktorý zodpovedal množstvu kovu, o ktorý boli nové mince chudobnejšie. Išlo o takzvané razobné. Nakoľko nové mince boli v porovnaní s pôvodnými ľahšie, zaužíval sa aj pojem zľahčovanie mincí. Pokiaľ majú peniaze formu papierových bankoviek, dajú sa vytlačiť jednoduchšie a nepomerne lacnejšie. Inflácia papierových peňazí oproti kovovému menovému štandardu priniesla so sebou dimenziu, ktorá bola do tých čias neznáma. Príkladom sú francúzske asignáty, americké greenbacky alebo nemecká ríšska marka po prvej svetovej vojne. V novodobom bankovom systéme čiastočných rezerv vo väčšine prípadoch vytlačenie nových peňazí už nie je potrebné. Forme bankoviek zodpovedá iba malá časť celkového množstva peňazí, pokým zvyšok figuruje ako číselný záznam na bankových účtoch.

Otázka: Ako sa znehodnocovala mena v minulosti ?
Odpoveď: drahý menový kov nahradil nejakým lacnejším

Otázka: Ako sa zvyšuje množstvo peňazí v obehu vo forme drahých kovov ?
Odpoveď: drahý menový kov nahradil nejakým lacnejším
Inflácia (ekonomika)


Inflácia (REDIRECTŠablóna:LVA) označuje v národnom hospodárstve všeobecný nárast cien ekonomických statkov, čo má za následok zníženie kúpnej sily peňazí. Inflácia v praxi je prejavom ekonomickej nerovnováhy a znamená, že napríklad za 1 euro sa pri zvýšenej inflácii dá kúpiť menej ako v minulosti, euro má menšiu hodnotu ako predtým, jeho kúpna sila sa znížila. Prispôsobovanie výšky príjmov (dôchodkov, miezd) výške inflácie sa nazýva valorizácia. Opatreniami voči inflácii sú sledovanie stability cenovej úrovne a zriaďovanie centrálnych bánk, ako napríklad Európska centrálna banka alebo systémov ako Federal Reserve System. Inflácia je predmetom výskumu ekonómie, špeciálne makroekonomiky. Podáva dôležité informácie o tom ako sa ekonomika vyvíja.

Otázka: Predmetom akého výskumu je inflácia ?
Odpoveď: Inflácia je predmetom výskumu ekonómie, špeciálne makroekonomiky.

Otázka: Čo je inflácia ?
Odpoveď: označuje v národnom hospodárstve všeobecný nárast cien ekonomických statkov, čo má za následok zníženie kúpnej sily peňazí.

Otázka: Ako vysvetlíme infláciu v praxi ?
Odpoveď: Inflácia v praxi je prejavom ekonomickej nerovnováhy a znamená, že napríklad za 1 euro sa pri zvýšenej inflácii dá kúpiť menej ako v minulosti, euro má menšiu hodnotu ako predtým, jeho kúpna sila sa znížila.

Otázka: Čo je valorizácia ?
Odpoveď: Prispôsobovanie výšky príjmov (dôchodkov, miezd) výške inflácie sa nazýva valorizácia.

Otázka: Aké sú opatrenia voči inflácii ?
Odpoveď: Opatreniami voči inflácii sú sledovanie stability cenovej úrovne a zriaďovanie centrálnych bánk, ako napríklad Európska centrálna banka alebo systémov ako Federal Reserve System.
Inflácia (ekonomika)

Španielsko-portugalská ríša počas vlády Karola V. a Filipa II. kontrolovala časti Západnej Európy, väčšiu časť afrického pobrežia, Filipíny, Indonéziu, Mexiko a celý juhoamerický kontinent. Išlo naozaj o impérium, v ktorom slnko nikdy nezapadá. Z dôvodu vykorisťovania predovšetkým juhoamerických baní a dovozu týchto kovov po mori do Európy, nastala na jej území masívna inflácia. Medzi rokom 1500 a 1600 sa ceny v Európe skoro zoštvornásobili. Potom, ako po roku 1580 dovoz kovov poklesol, zasiahla španielsky polostrov ťažká ekonomická depresia, ktorá trvala skoro celé 17. storočie. Ďalšie dôvody boli aj strata území na východe, piráti, povstania a vojny proti takmer všetkým krajinám Európy vrátane Turecka. Španielska koruna v roku 1557 nedokázala platiť svoje dlhy. K ďalším výpadkom platobnej schopnosti došlo v rokoch 1575, 1596, 1607, 1627 a 1647.

Otázka: V akých rokoch španielska koruna nedokázala platiť svoje dlhy ?
Odpoveď: Španielska koruna v roku 1557 nedokázala platiť svoje dlhy. K ďalším výpadkom platobnej schopnosti došlo v rokoch 1575, 1596, 1607, 1627 a 1647.

Otázka: Aké územia kontrolovala španielsko - portugalská ríša počas vlády Karola V. a Filipa II ?
Odpoveď: časti Západnej Európy, väčšiu časť afrického pobrežia, Filipíny, Indonéziu, Mexiko a celý juhoamerický kontinent

Otázka: Prečo nastala na území Európy inflácia za vlády Karola V. a Filipa II . ?
Odpoveď: Z dôvodu vykorisťovania predovšetkým juhoamerických baní a dovozu týchto kovov po mori do Európy

Otázka: Ako dlho trvala ťažká ekonomická depresia na španielskom polostrove potom , ako po roku 1580 dovoz kovov do Európy poklesol ?
Odpoveď: skoro celé 17. storočie

Otázka: Okrem poklesu dovozu kovov do Európy po roku 1580 , aké sú ďalšie dôvody ťažkej ekonomickej depresie na španielskom polostrove ?
Odpoveď: aj strata území na východe, piráti, povstania a vojny proti takmer všetkým krajinám Európy vrátane Turecka
Holohlavec končistý

Huba rastie na poliach, trávnatých lúkach a podobných lokalitách, najmä vo vlhkých poliach severných strán, ktoré sú dostatočne hnojené ovčími alebo kravskými výkalmi. Ale na rozdiel od holohlavca kubánskeho a holohlavca výkalového nerastie hlavne na hnoji; skôr to je saprofágový druh, ktorý živia rozpadajúce sa korene tráv. Je dosť rozšírený v chladnom miernom podnebnom pásme a subarktickom pásme na Severnej pologuli, najmä v Európe. Avšak, občas sa vyskytuje v teplejších lokalitách ako India, Južná Amerika a Austrálázia. Prvotná vierohodná história intoxikácie holohlavcom končistým sa datuje do roku 1799 v Londýne, a v 60. rokoch bol potvrdený obsah psilocybínu v prvých európskych druhoch. Ďalšie skúmanie chemického zloženia huby odhalilo prítomnosť psychotropných látok baeocystín a fenyletylamín.

Otázka: Kde v prírode rastie Holohlavec končistý ?
Odpoveď: na poliach, trávnatých lúkach a podobných lokalitách, najmä vo vlhkých poliach severných strán, ktoré sú dostatočne hnojené ovčími alebo kravskými výkalmi.

Otázka: V čom sa líši Holohlavec končistý od Holohlavca kubánskeho ?
Odpoveď: Ale na rozdiel od holohlavca kubánskeho a holohlavca výkalového nerastie hlavne na hnoji; skôr to je saprofágový druh

Otázka: V akých pásmach je rozšírený Holohlavec končistý ?
Odpoveď: Je dosť rozšírený v chladnom miernom podnebnom pásme a subarktickom pásme na Severnej pologuli, najmä v Európe. Avšak, občas sa vyskytuje v teplejších lokalitách ako India, Južná Amerika a Austrálázia.

Otázka: Kedy sa dátuje prvá vierohodná intoxikácia Holohlavcom končistým ?
Odpoveď: Prvotná vierohodná história intoxikácie holohlavcom končistým sa datuje do roku 1799 v Londýne, a v 60. rokoch bol potvrdený obsah psilocybínu v prvých európskych druhoch.

Otázka: Prítomnosť akých látok odhalilo ďalšie skúmanie Holohlavca končistého ?
Odpoveď: prítomnosť psychotropných látok baeocystín a fenyletylamín
Holohlavec končistý



Holohlavec končistý (lat. Psilocybe semilanceata) je psychedelická (alebo "magická") huba, ktorá obsahuje psychoaktívne zložky psilocybín a baeocystín. Zo všetkých psychoaktívnych húb na svete sa najčastejšie vyskytuje v prírode  a je jednou z najúčinnejších. Huby majú charakteristický kónický až zvonovitý tvar klobúka, ktorého priemer môže mať až 2,5 centimetra. Vrchol klobúka má malý výčnelok podobný bradavici. Sú žltej až hnedej farby, a sú pokryté lúčovými ryhami, ktoré sú vlhké a menia sa do svetlejšej farby počas rastu. Ich hlúbik je štíhly a dlhý, a je rovnakej farby alebo o niečo svetlejší ako klobúk. Pripevnenie výtrusorodej vrstvy je odsadlé, a ich pôvodná krémová farba predtým ako sa zafarbí fialovým tónom, keď výtrusy dozrejú. Výtrusy sú tmavo fialovo-hnedé, tvarom elipsoidné a merajú 10,5–15 na 6,5–8,5 mikrometrov.

Otázka: Čo je Holavec končistý ?
Odpoveď: ) je psychedelická (alebo "magická") huba

Otázka: Čo obsahuje Holavec končistý ?
Odpoveď: obsahuje psychoaktívne zložky psilocybín a baeocystín.

Otázka: Kde sa najčastejšie vyskytuje Holavec končistý ?
Odpoveď: Zo všetkých psychoaktívnych húb na svete sa najčastejšie vyskytuje v prírode

Otázka: Aký tvar má Holavec končistý ?
Odpoveď: Huby majú charakteristický kónický až zvonovitý tvar klobúka

Otázka: Aký priemer majú huby Holohlavca končistého ?
Odpoveď: priemer môže mať až 2,5 centimetra
Óšio (torpédoborec)

19.-20. februára 1942 sa Óšio zúčastnil bitky v Bandungskom prielive. Spoločne s torpédoborcom Asašio sprevádzal transportnú loď Sasago Maru, keď na konvoj okolo 23 hodiny zaútočila skupina spojeneckých lodí. Óšio pomohol Asašiu potopiť holandský torpédoborec Piet Hein a pri neskoršom stretnutí s ďalšou skupinou spojeneckých lodí sa podieľal na poškodení krížnika Tromp a torpédoborca USS Stewart. Sám Óšio bol v priebehu bitky tiež zasiahnutý a 7 členov posádky zahynulo. Po bitke z mora zachránil 10 trosečníkov z potopeného Piet Hein.

Otázka: Kedy sa Óšio zúčastnil bitky v Bandungskom prielive ?
Odpoveď: 19.-20. februára 1942

Otázka: Čo robi lÓšio   spoločne s torpédoborcom Asašio ?
Odpoveď: sprevádzal transportnú loď Sasago Maru

Otázka: Čo pomohol potopiť Óšio ?
Odpoveď: holandský torpédoborec Piet Hein

Otázka: Na koho poškodení sa podieľal Óšio ?
Odpoveď: krížnika Tromp a torpédoborca USS Stewart
Prezident

Parlamentná republika je typická tým, že jedna zložka moci, a to moc zákonodarná, má v systéme deľby moci dominantné postavenie. Tým je poznačené aj postavenie prezidenta, ktoré je v tejto forme vlády najslabšie. Niekedy sa prezident dokonca uvádza, nie ako predstaviteľ výkonnej moci, ale ako najvyšší predstaviteľ štvrtej – kontrolnej moci v štáte. Aj v parlamentných republikách má však prezident niektoré významné právomoci – má právo relatívneho veta, môže rozpustiť parlament, menuje vysokých štátnych funkcionárov či vyhlasuje referendum. Parlamentnou republikou je aj Slovensko (spolu s väčšinou európskych krajín).

Otázka: Čím je typická parlamentná republika ?
Odpoveď: tým, že jedna zložka moci, a to moc zákonodarná, má v systéme deľby moci dominantné postavenie

Otázka: Aké postavenie má prezident v parlamentnej republike ?
Odpoveď: najslabšie

Otázka: Aké významné právomoci má prezident v parlamentnej republike ?
Odpoveď: má právo relatívneho veta, môže rozpustiť parlament, menuje vysokých štátnych funkcionárov či vyhlasuje referendum

Otázka: Akým štátnym zriadením je Slovensko ?
Odpoveď: Parlamentnou republikou
Miškovec


V roku 1724 sa stalo trvalým sídlom Boršodskej župy, kedy tu vybudovali župný dom. Nasledovali ďalšie barokové budovy radnice, divadla a mnohých kostolov a škôl. V Miškolci a jeho okolí sa v priebehu 18. a 19. storočia rozvíjal železospracujúci a sklársky priemysel a významnú rolu hrala aj ťažba nerastných surovín z blízkych Bukových vrchov. V roku 1857 dorazil z Pešti prvý vlak, predĺžený 1860 do Košíc. Miškovec sa stal sídlom riaditeľstva tejto Potiskej dráhy. Vzdialenejšie situovanú železničnú stanicu spájala s centrom od roku 1897 električka, po Budapešti a Prešporku tretia najstaršia mestská elektrická dráha v Uhorsku.

Otázka: Kedy sa stal Miškovec trvalým sídlom Boršodskej župy ?
Odpoveď: V roku 1724

Otázka: Čo sa rozvíjalo v Miškovci a okolí v priebehu 18 a 19 storočia ?
Odpoveď: V Miškolci a jeho okolí sa v priebehu 18. a 19. storočia rozvíjal železospracujúci a sklársky priemysel a významnú rolu hrala aj ťažba nerastných surovín z blízkych Bukových vrchov.
Miškovec

Názov Miskolc vznikol skomolením slovenského označenia miestneho rodu Miškovcov (Anonymova kronika: Miscoucy; 1281: Myskouch, 1320: Miscolch). Kráľ Ľudovít Veľký povýšil Miškovec na mesto v roku 1365, kedy došlo k prestavbe neďalekého hradu Diósgyőr na jednu z najdôležitejších kráľovských rezidencií anjuovského Uhorska. Mesto prosperovalo až do doby tureckej okupácie krajiny, kedy bolo v roku 1544 vypálené a ťažko zavalené tureckými daňami. Ku koncu 17. storočia sa stalo významným vinohradníckym a poľnohospodárskym strediskom s 13 cechmi a  populáciou vyrovnajúcou sa Košiciam. Hoci nikdy nebolo pevnosťou, zohralo dôležitú úlohu v čase povstania Františka II. Rákociho, ktorý si tu dočasne zriadil hlavný stan.

Otázka: Čo sa stalo po povýšení mesta Miškovec v roku 1365 ?
Odpoveď: došlo k prestavbe neďalekého hradu Diósgyőr na jednu z najdôležitejších kráľovských rezidencií anjuovského Uhorska

Otázka: Ako vznikol názov mesta Miškovec ?
Odpoveď: Názov Miskolc vznikol skomolením slovenského označenia miestneho rodu Miškovcov

Otázka: Kto povýšil Miškovec na mesto ?
Odpoveď: Kráľ Ľudovít Veľký

Otázka: Dokedy prosperovalo mesto Miškovec ?
Odpoveď: Mesto prosperovalo až do doby tureckej okupácie krajiny, kedy bolo v roku 1544 vypálené a ťažko zavalené tureckými daňami.

Otázka: Kedy sa mesto Miškovec stalo významným vinohradníckym a poľnohospodárskym strediskom ?
Odpoveď: Ku koncu 17. storočia sa stalo významným vinohradníckym a poľnohospodárskym strediskom s 13 cechmi a  populáciou vyrovnajúcou sa Košiciam.
Priehrada (film)

 

Priehrada je čiernobiely film režiséra Paľa Bielika z roku 1950 nakrútený podľa námetu Dominika Tatarku a  Ondreja Jariabka. Priehrada je druhý celovečerný film Bielika v úlohe režiséra (Na Vlčích dierach sa ako režisér zúčastňoval po prvý raz). Je to prvým film z radu „budovateľských“ filmov z vtedajšej súčasnosti s výrazným propagandistickým zameraním, so zdôrazňovaním procesu vytvárania „novej spoločnosti“ a „sociálnej drámy“ zobrazujúcej neľahký život jednotlivca v predchádzajúcom režime. Premiéra bola 23 augusta 1950 v Československu a 18 októbra 1951 vo Švédsku (v Nemecku/DDR nezistená). Film má rýchly dej, dramatické gradovanie, zaujímavé efekty a výbornú kameru.

Otázka: Kto bol režisérom filmu Priehrada z roku 1950 ?
Odpoveď: režiséra Paľa Bielika

Otázka: V ktorom roku bol natočený film Priehrada režiséra Paľa Bielika ?
Odpoveď: roku 1950

Otázka: Kedy sa konala premiéra filmu Priehrada režiséra Bielika ?
Odpoveď: 23 augusta 1950 v Československu a 18 októbra 1951 vo Švédsku (v Nemecku/DDR nezistená)
Čierny Balog

Osada Jergov v blízkostí štôlní na železnú rudu sa spomína v roku 1615, následne vznikla osada Balog, ktorá sa časom stala centrom drevorubačov. Rozširovanie pokračovalo Závodím, Medveďovom, Fajtovom, Komovom a ďalšími. Podľa tmavých usadenín v rieke dostala názov Čierny Hron a osadám sa v 18. storočí začalo podľa vtedy najväčšej osady hovoriť Čiernohronský Balog. Postupne s rozmachom drevorubačstva, ťažby rudy, no a poľnohospodárstva, pastierstva a remesiel rástol aj počet obyvateľov a v 70. rokoch minulého storočia dosahoval 6400. Populácia Čierneho Balogu poklesom ťažby a zánikom pracovných príležitostí postupne klesla na terajších približne 5100 obyvateľov.

Otázka: Koľko ľudí zomrelo v obci Čierny Balog v 70 . rokoch ?

Otázka: Podľa čoho dostala osada Balog prívlastok Biely ?

Otázka: Čoho centrom sa stala osada Balog ?
Odpoveď: centrom drevorubačov

Otázka: Koľko ľudí dosahoval počet obyvateľov v 70 . rokoch ?
Odpoveď: 6400

Otázka: Kde leží osada ?
Odpoveď: v blízkostí štôlní na železnú rudu

Otázka: Kedy sa spomína vznik osady Balog ?
Odpoveď: 1615

Otázka: Podľa čoho osada dostala prívlastok Čierny ?
Odpoveď: Podľa tmavých usadenín v rieke
Anhydrit

Veľké akumulácie tvorí v panvách v amerických štátoch Texas a Louisiana. V Kanade vystupuje na polostrove Nova Scotia. V Európe je známy z Pyrenejí. Nachádza sa aj v talianskom Toskánsku a Švajčiarsku, kde sa na lokalitách St. Gotthard a Simplon vyskytuje aj vo forme až 20 mm veľkých fialových kryštálov vystupujúcich v puklinách v premenených horninách. V Rakúsku sa vyskytuje na viacerých lokalitách v Štajersku a Tirolsku. Známa je najmä lokalita Salzkammergut. V Poľsku je známy z Wieliczky. V Nemecku vystupuje v soľných uloženinách pri Stassfurte a Wathelingene.

Otázka: Odkiaľ je Anhydrit známy v Poľsku ?
Odpoveď: z Wieliczky

Otázka: Kde vystupuje Anhydrit v Kanade ?
Odpoveď: na polostrove Nova Scotia

Otázka: Kde tvorí Anhydrit veľké akumulácie ?
Odpoveď: v panvách v amerických štátoch Texas a Louisiana.

Otázka: Kde sa vyskytuje Anhydrit v Rakúsku ?
Odpoveď: na viacerých lokalitách v Štajersku a Tirolsku

Otázka: Odkiaľ je Anhydrit známy v Európe ?
Odpoveď: z Pyrenejí
Misophonia

Ľudia trpiaci misophoniou sú často podráždení, nahnevaní alebo až rozzúrení z okolitých zvukov, ktoré vytvárajú ostatní ľudia, ako napr. štikanie nechtov, čistenie zubov, cvakanie perom, chrúmanie, mľaskanie, sŕkanie, povzdychy, zívanie, kýchanie, poťahovanie nosom, kašeľ, žuvanie žuvačky, smiech, chrápanie, ťukanie po klávesnici, klepanie príborom, pukanie hánkami, chôdza, vyslovovanie niektorých hlások, alebo opakujúce sa zvuky a iné. Niektorí sú ovplyvnení tiež vizuálnymi podnetmi, napr. opakované pohyby nôh, rúk alebo mimiky; a to vrátane pohybov, ktoré sú pozorovateľné čo i len kútikom oka. Toto všetko môže viesť k vyvinutiu intenzívnej úzkosti a vyhýbavému správaniu, čo má za následok zníženú socializáciu. Niektorí ľudia cítia nutkanie napodobniť to, čo počuli alebo videli. Napodobňovanie má zmierňujúci účinok, pomáha trpiacemu cítiť sa lepšie.

Otázka: Aký sú ľudia trpiaci Misophoniou ?
Odpoveď: sú často podráždení, nahnevaní alebo až rozzúrení z okolitých zvukov

Otázka: Z akých zvukov sú ľudia trpiaci Misophoniou podráždení ?
Odpoveď: zvukov, ktoré vytvárajú ostatní ľudia, ako napr. štikanie nechtov, čistenie zubov, cvakanie perom, chrúmanie, mľaskanie, sŕkanie, povzdychy, zívanie, kýchanie, poťahovanie nosom, kašeľ, žuvanie žuvačky, smiech, chrápanie, ťukanie po klávesnici, klepanie príborom, pukanie hánkami, chôdza, vyslovovanie niektorých hlások, alebo opakujúce sa zvuky a iné
Afganistan

Väčšina štátu leží na veľmi suchom a neúrodnom území (na juhu a juhovýchode sú prevažne púšte – napr. Registan a Margo). Najúrodnejšie miesto krajiny je tak na severe pozdĺž rieky Amudarja (pramení na ľadovcoch Pamíru), ktorá tu tvorí hranicu s Uzbekistanom a Tadžikistanom. Zaujímavé na afganských riekach je to, že len ich mizivá časť patrí k nejakému svetovému rozvodiu. Do morí či oceánov sa tak dostáva len niekoľko málo riek na východe krajiny. Z nich je najdôležitejšia Kábul, ktorá vteká do rieky Indus a vďaka nej ďalej do Indického oceánu. A tak väčšina riek končí svoju púť vo vnútrozemských jazerách, alebo vysychajú v piesočných púšťach či v soľných oblastiach. K tým významnejším patria napr. ešte Hílmand, Harirud či Farráh.

Otázka: Ktorá z afgánskych riek je najdôležitejšia ?
Odpoveď: Z nich je najdôležitejšia Kábul, ktorá vteká do rieky Indus a vďaka nej ďalej do Indického oceánu.

Otázka: Aké je pôdne zloženie územia Afganistánu ?
Odpoveď: Väčšina štátu leží na veľmi suchom a neúrodnom území (na juhu a juhovýchode sú prevažne púšte – napr. Registan a Margo).

Otázka: V ktorej časti Afganistanu sa nachádzajú najúrodnejšie miesta ?
Odpoveď: Najúrodnejšie miesto krajiny je tak na severe pozdĺž rieky Amudarja (pramení na ľadovcoch Pamíru), ktorá tu tvorí hranicu s Uzbekistanom a Tadžikistanom.
Afganistan

Podnebie je ovplyvnené hlavne polohou a povrchom štátu. Je vnútrozemské, suché a veľmi premenlivé. Veľké rozdiely panujú hlavne medzi severom a juhom. Klíma severovýchodu je subarktická (hlavne vďaka veľkej nadmorskej výške), čo prináša obyvateľom veľmi tvrdé, studené a suché zimy. Pohorie na hranicou s Pakistanom je zasa silne ovplyvnené Indickými monzúnmi, ktoré prichádzajú pravidelne v období júna až septembra. Tie prinášajú do oblasti veľkú vlhkosť a dážď.
Priemerné zrážky na väčšine územia sa pohybujú medzi 40 – 400 mm za rok (väčšina zrážok tu navyše spadne medzi marcom a májom). Maximálnych hodnôt dosahujú práve v horských oblastiach hraničiacich s Pakistanom (až 800 mm zrážok na meter štvorcový za rok).

Otázka: Čím je ovplyvnené podnebie Afganistanu ?
Odpoveď: Podnebie je ovplyvnené hlavne polohou a povrchom štátu.

Otázka: Čím je ovplyvnené podnebie na hranici s Pakistanom ?
Odpoveď: Pohorie na hranicou s Pakistanom je zasa silne ovplyvnené Indickými monzúnmi, ktoré prichádzajú pravidelne v období júna až septembra.

Otázka: Aká je klíma na severovýchode Afganistanu ?
Odpoveď: Klíma severovýchodu je subarktická (hlavne vďaka veľkej nadmorskej výške), čo prináša obyvateľom veľmi tvrdé, studené a suché zimy.
Afganistan

Dôležitým údajom je výška výdajov na obranu, ktorá napríklad v roku 2000 dosahovala 250 mil. USD. Verejné zdroje uvádzajú, že afganské ozbrojené sily majú viac než 150 000 vyzbrojených vojakov v činnej službe, pričom príslušníkov Talibanu je 45 000. Výzbroj a bojová technika je prevažne ruskej výroby, aj keď v obmedzenej miere bola dovezená aj bojová technika a zbrane západnej výroby. V roku 1992 mali vo svojej výzbroji 190 bojových lietadiel a približne 80 bojových helikoptér. Predpokladá sa, že väčšina z nich je dodnes používaná. Taliban koncom roku 2000 vlastnil asi 6 lietadiel Su-22 a 20 lietadiel MiG-21 ruskej výroby, 4 kompletne vyzbrojené cvičné bojové lietadlá L-39 českej výroby a 26 bojových helikoptér, prevažne typu Mi-8 a Mi-17. Charakteristickým znakom sú relatívne vysoká mobilnosť a prepravná kapacita, ktorú zaisťuje 24 veľkých dopravných lietadiel Antonov niekoľkých typov.

Otázka: Aká bola výška výdajov Afganistanu na obranu v roku 2000 ?
Odpoveď: v roku 2000 dosahovala 250 mil. USD

Otázka: Koľko vojakov majú afganské ozbrojené sily v roku 2000 ?
Odpoveď: Verejné zdroje uvádzajú, že afganské ozbrojené sily majú viac než 150 000 vyzbrojených vojakov v činnej službe
Afganistan

Hlavnou úlohou ANP je zabezpečiť bezpečnosť a voľnosť pohybu civilistov, obmedziť aktivity povstalcov a rozšíriť vplyv vlády v odľahlých oblastiach provincií mimo miest. ANP neustále buduje mimo miest permanentne obsadené kontrolné stanovištia na miestach, kde sú zvýšené aktivity povstalcov a v oblastiach, ktoré nie sú pod kontrolou miestnej vlády. Výcvik, mentoring, výzbroj a  vozidlá pre ANP poskytujú Spojené štáty spolu s koaličnými partnermi. V roku 2013 by mal počet príslušníkov ANP dosiahnuť 150 000 a v roku až 160 000. Veliteľstvo ANP sídli v Kábule.

Otázka: Koľko príslušníkov má dosiahnuť ANP v roku 2013 ?
Odpoveď: V roku 2013 by mal počet príslušníkov ANP dosiahnuť 150 000

Otázka: Aká je hlavá úloha ANP ?
Odpoveď: Hlavnou úlohou ANP je zabezpečiť bezpečnosť a voľnosť pohybu civilistov, obmedziť aktivity povstalcov a rozšíriť vplyv vlády v odľahlých oblastiach provincií mimo miest

Otázka: Kto poskytuje výcvik a výzbroj pre ANP ?
Odpoveď: Výcvik, mentoring, výzbroj a  vozidlá pre ANP poskytujú Spojené štáty spolu s koaličnými partnermi

Otázka: Kde sídli veliteľstvo ANP ?
Odpoveď: Veliteľstvo ANP sídli v Kábule

Otázka: Ako pracuje ANP proti povstalcom ?
Odpoveď: ANP neustále buduje mimo miest permanentne obsadené kontrolné stanovištia na miestach, kde sú zvýšené aktivity povstalcov a v oblastiach, ktoré nie sú pod kontrolou miestnej vlády
Afganistan

Práve od produkcie a exportu drog je afganská ekonomika stále viac závislá. Afganistan je už niekoľko rokov najväčším svetovým producentom surového ópia. Produkcia činila v roku 1997 2 800 ton (nárast oproti roku 1997 o 25 %) na kultivovanej ploche m  Hektárha ha
. V roku 1998 potom Afganistan vyprodukoval surové ópium dokonca o objeme 3 270 ton na kultivovanej ploche m  Hektárha ha
. Aj rok 1999 bol potom v znamení rastu vypestovaného množstva – v tomto roku bolo v Afganistane vyprodukované už 4 600 ton tejto drogy.

Otázka: Produkciou akého artikla je známy Afganistan ?
Odpoveď: Afganistan je už niekoľko rokov najväčším svetovým producentom surového ópia

Otázka: Aké množstvo ópia vyprodukoval Afganistan v roku 1997 ?
Odpoveď: Produkcia činila v roku 1997 2 800 ton

Otázka: Aké množstvo ópia vyprodukoval Afganistan v roku 1998 ?
Odpoveď: V roku 1998 potom Afganistan vyprodukoval surové ópium dokonca o objeme 3 270 ton

Otázka: Aké množstvo ópia vyprodukoval Afganistan v roku 1999 ?
Odpoveď: tomto roku bolo v Afganistane vyprodukované už 4 600 ton tejto drogy.

Otázka: Od čoho závisí ekonomika v Afganistane ?
Odpoveď: Práve od produkcie a exportu drog je afganská ekonomika stále viac závislá
Afganistan

V 19. a na začiatku 20. storočia sa v Afganistane odohralo niekoľko vojen, ktorých príčinou bola najmä jeho poloha medzi dvomi veľkými impériami: britským a ruským. Prvá (1839 – 1842) a druhá britsko-afganská vojna (1878 – 1881) boli súčasťou konfliktu známeho ako Veľká hra, čo bola súťaž o teritória a vplyv medzi Spojeným kráľovstvom a cárskym Ruskom. Počas Panjdehského incidentu (1885) sa Rusku podarilo dostať pod vplyv svoje najjužnejšie územie, ktoré pod jeho vplyvom pretrvalo aj počas existencie Sovietskeho zväzu.

Otázka: Kedy prebiehala prvá britsko - afganská vojna ?
Odpoveď: 1839 – 1842

Otázka: Kedy prebiehala druhá britsko - afganská vojna ?
Odpoveď: 1878 – 1881

Otázka: Ktorý konflikt nazývame Veľká hra ?
Odpoveď: medzi Spojeným kráľovstvom a cárskym Ruskom

Otázka: V ktorom roku sa odohral Panjdehský incident ?
Odpoveď: 1885

Otázka: Aký výsledok mal Panjdehský incident pre Rusko ?
Odpoveď: Počas Panjdehského incidentu (1885) sa Rusku podarilo dostať pod vplyv svoje najjužnejšie územie, ktoré pod jeho vplyvom pretrvalo aj počas existencie Sovietskeho zväzu.
Afganistan

Sovietsky zväz novú komunistickú vládu okamžite uznal. V auguste 1978 uzavreli obe krajiny na 20 rokov zmluvu o priateľstve. Odpor obyvateľstva a časti armády voči komunistickej vláde, vražedné sektárske súperenie dvoch blokov vládnucej Ľudovo-demokratickej strany a snaha Moskvy o udržanie svojho vplyvu, spôsobili, že Sovietsky zväz 27. decembra 1979, keď sa odvolal na túto zmluvu, vojensky obsadil krajinu. Sovietske špeciálne jednotky zastrelili afganského prezidenta Hafizulláha Amína a do funkcie hlavy štátu dosadili Moskve oddaného Babraka Karmala. Začala sa zdĺhavá vojna medzi sovietskymi okupačnými jednotkami a afganským vládnym vojskom na jednej strane a moslimskými povstalcami na strane druhej.

Otázka: Ako sa volal afgánsky prezident , ktorého zastrelili sovietske špeciálne jednotky ?
Odpoveď: Sovietske špeciálne jednotky zastrelili afganského prezidenta Hafizulláha Amína

Otázka: V ktorom roku uzavrel Sovietsky zväz a Afganistan zmluvu o priateľstve ?
Odpoveď: V auguste 1978

Otázka: Kedy Sovietsky zväz obsadil Afganistan ?
Odpoveď: 27. decembra 1979

Otázka: Akú zámienku použil Sovietsky zväz na obsadenie Afganistanu ?
Odpoveď: Odpor obyvateľstva a časti armády voči komunistickej vláde, vražedné sektárske súperenie dvoch blokov vládnucej Ľudovo-demokratickej strany a snaha Moskvy o udržanie svojho vplyvu

Otázka: Koho dosadili sovieti za afganského prezidenta po zastrelení Hafizulláha Amína ?
Odpoveď: do funkcie hlavy štátu dosadili Moskve oddaného Babraka Karmala
Afganistan

V roku 1982 začali v Ženeve rokovania medzi Afganistanom a Pakistanom (ktorý všestranne podporoval povstalcov) o mierovom riešení konfliktu. Koncom roku 1987 Sovietsky zväz vyhlásil, že svoje vojská z Afganistanu postupne stiahne. Sovietske vedenie priznalo porážku a 15. februára 1989 opustil Afganistan posledný sovietsky vojak. Navzdory očakávaniu sa doterajší systém v Afganistane nezrútil. Boje medzi afganským vládnym vojskom a moslimskými povstalcami pokračovali ďalej. Na začiatku roku 1992 sa konflikt pokúsila urovnať mierová misia OSN, jej postup však nenašiel pochopenie roztriešteného hnutia odporu. Situácia sa stala neudržateľnou, preto sa v apríli 1992 prezident Muhamad Nadžíbulláh vzdal funkcie. Predstavitelia afganského hnutia odporu dospeli k dohode o utvorení rady, ktorá prevzala kontrolu nad krajinou a jej hlavným mestom Kábulom. Proti dohode a rade ďalej bojovali skupiny fundamentalistického vodcu Gulbuddína Hekmatjára. V januári 1993 prevzal zákonodarnú moc parlament. Nepretržité boje medzi znepriatelenými stranami pokračovali aj ďalej, pričom si vyžiadali tisíce obetí na životoch prevažne civilistov. Od roku 1994 narastala moc islamistického hnutia Taliban, ktoré do roku 1996 pod vedením svojho vodcu Muhammada Umara získalo moc nad väčšinou územia Afganistanu.

Otázka: V ktorom roku začali mierové rokovania medzi Afganistanom a Pakistanom ?
Odpoveď: V roku 1982

Otázka: Kde sa začali mierové rokovania medzi Afganistanom a Pakistanom v roku 1982 ?
Odpoveď: v Ženeve

Otázka: Kedy sa prezident Muhamad Nadžibulláh vzdal funkcie ?
Odpoveď: v apríli 1992

Otázka: Kedy Sovieti priznali porážku a opustili Afganistan ?
Odpoveď: Sovietske vedenie priznalo porážku a 15. februára 1989 opustil Afganistan posledný sovietsky vojak

Otázka: Aké bolo postavenie Talibanu v krajine v 90 . rokoch ?
Odpoveď: Od roku 1994 narastala moc islamistického hnutia Taliban, ktoré do roku 1996 pod vedením svojho vodcu Muhammada Umara získalo moc nad väčšinou územia Afganistanu
Afganistan


Afganistan je horskou krajinou s veľmi členitým povrchom. Celých 33 % plochy štátu leží medzi 1 800 – 3000 mnm a 10 % krajiny je vyššie ako 3000 mnm Od severovýchodu k juhozápadu sa tiahne horská sústava Hindúkuš, najvyššieho pohoria v Afganistane, ktorého vrcholy presahujú 7000 mnm (najvyšším je na pakistanských hraniciach Nošak – 7492 mnm). Pohorie Hindúkuš tak tvorí prírodnú bariéru, vďaka ktorej je Afganistan izolovaný geograficky. Nemalú dôležitosť má preto pre štát Chajbarský priesmyk, ktorým vedie cesta do Pakistanu a je odtiaľ prístup tiež do bývalých sovietskych republík – Tadžikistanu, Uzbekistanu či Kazachstanu.

Otázka: Aký povrch je typický pre Afganistan ?
Odpoveď: Afganistan je horskou krajinou s veľmi členitým povrchom. Celých 33 % plochy štátu leží medzi 1 800 – 3000 mnm a 10 % krajiny je vyššie ako 3000 mnm

Otázka: Ako sa volá najvyššie pohorie v Afganistane ?
Odpoveď: horská sústava Hindúkuš

Otázka: Ktorý je najvyšší vrch Afganistanu ?
Odpoveď: najvyšším je na pakistanských hraniciach Nošak

Otázka: Akú výšku má najvyšší vrch Afganistanu ?
Odpoveď: 7492 mnm

Otázka: Prečo je pre Afganistan významný Chajbarský priesmyk ?
Odpoveď: Nemalú dôležitosť má preto pre štát Chajbarský priesmyk, ktorým vedie cesta do Pakistanu a je odtiaľ prístup tiež do bývalých sovietskych republík – Tadžikistanu, Uzbekistanu či Kazachstanu
Afganistan

Väčšina štátu leží na veľmi suchom a neúrodnom území (na juhu a juhovýchode sú prevažne púšte – napr. Registan a Margo). Najúrodnejšie miesto krajiny je tak na severe pozdĺž rieky Amudarja (pramení na ľadovcoch Pamíru), ktorá tu tvorí hranicu s Uzbekistanom a Tadžikistanom. Zaujímavé na afganských riekach je to, že len ich mizivá časť patrí k nejakému svetovému rozvodiu. Do morí či oceánov sa tak dostáva len niekoľko málo riek na východe krajiny. Z nich je najdôležitejšia Kábul, ktorá vteká do rieky Indus a vďaka nej ďalej do Indického oceánu. A tak väčšina riek končí svoju púť vo vnútrozemských jazerách, alebo vysychajú v piesočných púšťach či v soľných oblastiach. K tým významnejším patria napr. ešte Hílmand, Harirud či Farráh.

Otázka: Aká je úrodnosť Afganistanu ?
Odpoveď: Väčšina štátu leží na veľmi suchom a neúrodnom území (na juhu a juhovýchode sú prevažne púšte – napr. Registan a Margo
Afganistan

Podnebie je ovplyvnené hlavne polohou a povrchom štátu. Je vnútrozemské, suché a veľmi premenlivé. Veľké rozdiely panujú hlavne medzi severom a juhom. Klíma severovýchodu je subarktická (hlavne vďaka veľkej nadmorskej výške), čo prináša obyvateľom veľmi tvrdé, studené a suché zimy. Pohorie na hranicou s Pakistanom je zasa silne ovplyvnené Indickými monzúnmi, ktoré prichádzajú pravidelne v období júna až septembra. Tie prinášajú do oblasti veľkú vlhkosť a dážď.
Priemerné zrážky na väčšine územia sa pohybujú medzi 40 – 400 mm za rok (väčšina zrážok tu navyše spadne medzi marcom a májom). Maximálnych hodnôt dosahujú práve v horských oblastiach hraničiacich s Pakistanom (až 800 mm zrážok na meter štvorcový za rok).

Otázka: Aká je klíma Afganistanu ?
Odpoveď: Klíma severovýchodu je subarktická (hlavne vďaka veľkej nadmorskej výške), čo prináša obyvateľom veľmi tvrdé, studené a suché zimy

Otázka: Aké je podnebie Afganistanu ?
Odpoveď: Podnebie je ovplyvnené hlavne polohou a povrchom štátu. Je vnútrozemské, suché a veľmi premenlivé. Veľké rozdiely panujú hlavne medzi severom a juhom
Afganistan

S cieľom vyplniť politické vákuum v krajine sa v Petersbergu (Nemecko) pod patronátom OSN konali politické rozhovory hlavných afganských frakcií o budúcnosti krajiny, ktoré sa skončili v decembri 2001 podpisom dohody o vytvorení prechodnej vlády na čele s uznávaným paštúnskym vodcom Hámidom Karzaím. V júni 2002 sa v Kábule konalo zasadnutie mimoriadneho kmeňového zhromaždenia Veľká džirga, ktoré napriek nezhodám a zložitým rokovaniam potvrdilo zloženie mnohonárodnostnej dočasnej vlády a zvolilo H. Karzaího za prezidenta.

Otázka: Koho zvolilo zasadnutie Veľká džirga za prezidenta ?
Odpoveď: zvolilo H. Karzaího

Otázka: Čo priniesli politické rozhovory hlavných afganských frakcií o budúcnosti krajiny pod dozorom OSN v roku 2001 ?
Odpoveď: dohody o vytvorení prechodnej vlády na čele s uznávaným paštúnskym vodcom Hámidom Karzaím

Otázka: Kedy sa konalo zasadnutie Veľká džirga ?
Odpoveď: V júni 2002

Otázka: Kde sa konalo zasadnutie Veľká džirga ?
Odpoveď: v Kábule